text: BLOC de la Marina Alta: BLOC-Compromís arreplega 800 avals a la Marina Alta per poder presentar-se al Congrés
  Els diversos col·lectius del BLOC-Compromís de la Marina Alta han eixit al carrer per arreplegar signatures per poder presentar-se al Congrés dels Diputats, ja que un canvi en la llei electoral fet pel PSOE i pel PP exigeix un mínim d'avals a tots aquells partits que vullguen presentar-se a les eleccions estatals i no tinguen representació al Congrés dels Diputats.
  Ahir dilluns, l'executiva comarcal, encapçalada per Joan Gasquet, fou l'encarregada d'arreplegar tots els avals que els col·lectius nacionalistes havien conseguit en menys de dos setmanes. Gasquet es mostrava satisfet per la quantitat de firmes arreplegades, més de 800, i per la movilització dels col·lectius de la Marina Alta, i a més es mostrava optimista davant el repte de superar els 1200 avals necessaris de la cirscumcripció d'Alacant.
  Gasquet també va explicar que han sabut aprofitar el que, en principi, era una desavantatge, per a estar en contacte amb la gent, "Hem aprofitat la recollida de signatures per parlar amb la gent i demanar-los el seua confiança, per a que puguem tindre una veu valenciana a Madrid que defense els nostres interessos".